[{"text_idx": "#000001", "text": "Mae trefnwyr Cwpan Rygbi'r Byd wedi beirniadu'r profiad \"annerbyniol\" gafodd miloedd o gefnogwyr yng Nghaerdydd wrth geisio gadael y brifddinas ar drenau yn ystod y gystadleuaeth."}, {"text_idx": "#000004", "text": "Bu rhaid i rai teithwyr aros hyd at bedair awr am dre\u0302n ar o\u0302l dwy ge\u0302m yn Stadiwm y Mileniwm ym mis Medi."}, {"text_idx": "#000005", "text": "Ymddiheurodd cwmni trenau Great Western am yr oedi ar o\u0302l y ge\u0302m gyntaf yn y brifddinas."}, {"text_idx": "#000007", "text": "\"Mi gafon ni gyfarwyddyd i ddweud wrth ein cynulleidfa y dylen nhw ddisgwyl ciwio tair i bedair awr. Fe ddywedais i y diwrnod hwnnw na fydden ni'n gwneud hynny gan nad yw'n dderbyniol.\""}, {"text_idx": "#000009", "text": "Maen nhw'n ymchwilio i'r problemau a gododd yn ystod y gystadleuaeth."}, {"text_idx": "#000010", "text": "Fe gafodd \u00a3600,000 ei wario ar fysus gwennol er mwyn cludo cefnogwyr i Fryste i ddal trenau i Lundain yn dilyn y problemau, meddai'r trefnwyr."}, {"text_idx": "#000012", "text": "Maen nhw hefyd yn cwestiynu gallu gorsaf Caerdydd Canolog i ddelio a nifer helaeth o bobl mewn amser byr."}, {"text_idx": "#000014", "text": "Ciwio anhrefnus ar Stryd Wood a Heol Eglwys Fair ac nad oedd arwyddion gweladwy amlwg na bariau diogelwch;Trenau heb eu defnyddio i'w llawn gapasiti;Cyfathrebu gwael a diffyg arweiniad wedi arwain at gwsmeriaid gofidus."}, {"text_idx": "#000015", "text": "Mae trefnwyr Cwpan y Byd yn gwneud nifer o argymhellion ar gyfer digwyddiadau tebyg yn y dyfodol."}]